proxectonos/corpus_dominio_legal_administrativo_tmp huggingface dataset:
RESOLUCIÓN DELEGANDO COMPETENCIAS DE RAQUEL GIRÁLDEZ ARMAS EN LÓPEZ FONT–VACACIÓNS 20-26 XULLO 2020
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 24/07/2020)

Dada conta que a deputada provincial Dona Maryame Burdusel Gillespie vai a estar ausente por vacacións durante os días 20 ó 26 de xullo, ambos inclusive, Resultando que mediante Resolucións Presidenciais de 15 de xullo e 1 de agosto de 2019 (Rex. núm.2019012988 e 2019014186, respectivamente) delegáronse as competencias en materia de PROMOCIÓN ECONÓMICA e EMPREGO: Comercio, Apoio a PEMES e Autónomos e promoción de novas empresas, Emprendemento e innovación, Fomento do emprego, Autoemprego, Educación e perfeccionamento profesional, Fomento da investigación, Desenvolvemento empresarial (viveiros de empresas de Barro e Lalín), Parque empresarial de Barro, Parque empresarial de Lalín en Dona Maryame Burdusel Gillespie. Resultando que como consecuencia de dito motivo procede que por esta Presidencia se recupere as competencias para delegalas transitoriamente en outro deputado, Considerando o disposto nos arts.10 da Lei 40/2015, de 1 de outubro; 63,3 do RD 2568/86, de 28 de novembro. Asinada dixitalmente na data que figura á marxe.
SUBVENCIÓNS TRAMITADAS E CONCEDIDAS POLO SERVIZO DE COOPERACIÓN
ADMINISTRACIÓN LOCAL — Provincial — Deputación Provincial (Subvencións e axudas, 09/01/2020)

De conformidade co establecido no artigo 18 da Lei 38/2003, de 17 de novembro, Xeral de SUBVENCIÓNS e no artigo 12 da Ordenanza Xeral de Subvencións da Deputación de Pontevedra, publícase a relación de subvencións concedidas dende o 16 de Novembro ata o 26 de Decembro de 2019, tramitadas polo Servizo de Cooperación da Deputación de Pontevedra. Pontevedra, a 26 de decembro de 2019. O deputado delegado da Área O secretario xeral, de Cooperación Municipal (Por delegación, a xefa do Servizo de Cooperación segundo R. P. nº 2016001033, de 25-01-2016) Santos Héctor Rodríguez Díaz Marina Piñeiro Novo
COBRANZA PADRÓN MERCADO 1 TRIMESTRE 2020
ADMINISTRACIÓN LOCAL — Municipal — Cambados (Recadación, 03/07/2020)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a TAXA POR SERVIZO MERCADO correspondentes a Remesa: MERCADO 1 TRIMESTRE 2020 o seguinte: Durante o prazo comprendido entre 6 de Xullo de 2020 ata o 7 de Setembro de 2020, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: ABANCA CAIXABANK BANCO SABADELL b) Domiciliación bancaria: O cargo en conta efectuarase durante a segunda semana do mes de Agosto de 2020. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demais conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
APROBACIÓN DEFINITIVA DA MODIFICACIÓN DE CRÉDITO 10-XERA SUPL-2020
ADMINISTRACIÓN LOCAL — Municipal — Ponteareas (Presupostos e cadros de persoal, 10/07/2020)

Aprobación de finitiva do expedientes de modificación orzamentaria, con número 10-XERA SUPL-2020), ao non terse presentado ningunha reclamación ou alegación ao remate do período de exposición pública. O día 18 de maio do 2020, o Pleno do Concello aprobou inicialmente o expedientes de modificación orzamentaria con número: 10-XERA SUPL-20 (por importe de 67,634,44 €), e anunciado no Boletín Oficial o día 21 de maio do 2020, iniciándose un período de exposición pública do expediente por prazo de 15 días. Rematado o antedito prazo de exposición pública, sen que se presentase ningunha reclamación ou alegación, enténdense elevados a definitivos os acordos inicialmente aprobados, de acordo cos artigos 177.2 e 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, e artigos 38.2 e 20.1 do Real Decreto 500/1990, do 20 de abril, polo que se aproba o Regulamento Orzamentario. En consecuencia, e de conformidade co establecido no artigo 169.3 do Real Decreto Lexislativo 2/2004, do 5 de marzo polo que se aproba o texto refundido da Lei Reguladora das Facendas Locais, faise pública a aprobación definitiva do expediente de modificación orzamentario 10-XERA SUPL-2020, sendo o Orzamento municipal resultante das modificacións, resumido a nivel de capítulos da clasificación econó mica da estrutura orzamentaria das entidades locais, o seguinte: Contra estas aprobacións definitivas poderase interpor directamente recursos contencioso-administrativos, de acordo co artigo 171 do TRLRFL, no prazo de dous meses contados a partir do día seguinte ao desta publicación, ben ante o Xulgado Contencioso-Administrativo de Pontevedra, ou ben ante o Xulgado do mesmo orde xurisdicional da circunscrición na que teña o seu domicilio o/a interesado/a, a elección do/a demandante, de conformidade co disposto nos artigos 8.1 e 46.1 da Lei 29/1988 do 13 de xullo, reguladora da xurisdición contencioso-administrativa. No entanto o anterior, os/as interesados/as poderán interpor calquera outro recurso que estimen axeitado a Dereito. Documento asinado dixitalmente á marxe.
EXPOSICIÓN PÚBLICA DO EXPEDIENTE DE APROBACIÓN INICIAL DO EXPEDIENTE DE MODIFICACIÓN DE CRÉDITOS NÚMERO 1/2020
ADMINISTRACIÓN LOCAL — Provincial — Deputación Provincial (Presupostos e cadros de persoal, 02/03/2020)

O Pleno da Deputación Provincial de Pontevedra na sesión ordinaria que tivo lugar o día 28 de febreiro de 2020, aprobou inicialmente o expediente de modificación de crédito número 1/2020, por importe de 15.960.348,42 euros. Este expediente inclúe créditos extraordinarios por importe de 195.273,95 euros, suplementos de créditos por importe de 15.914.348,42 euros, baixas por anulación por importe de 149.273,95 euros e a modificación das bases de execución do vixente orzamento provincial (Base 52ª e a Disposición adicional I, 1º). De conformidade co establecido no artigo 177, en relación co artigo 169 do Real Decreto Lexislativo 2/2004 de 5 de marzo polo que se aproba o Texto Refundido da Lei reguladora das Facendas Locais (TRLHL), dito expediente queda exposto ó público no Servizo de Contratación, Facenda e Patrimonio da Deputación Provincial de Pontevedra por un período de quince días hábiles, a contar a partir do seguinte ao da publicación deste anuncio no Boletín Oficial da Provincia de Pontevedra, para que os interesados lexitimados poidan examinar o expediente e presentar as reclamacións que estimen oportunas polos motivos enumerados no artigo 170.2 do TRLHL. Así mesmo durante o prazo de exposición pública e de acordo co establecido na Lei 19/2013, de 9 de decembro, de transparencia, acceso á información pública e bo goberno, publicaranse na páxina web “ www.depo. gal ” as correspondentes memorias xustificativas e informes do expediente de modificación de créditos número 1/2020. O que se fai público para xeral coñecemento e efectos. Pontevedra, a 28 de febreiro de 2020. O deputado delegado área de Réxime Interior, O secretario Economía, Facenda, Novas Tecnoloxías e Oral (Delegación efectuada por R. P. nº 2019012988 de data 15-07-2019) Carlos López Font Carlos Cuadrado Romay
CONVOCATORIA ASEMBLEA XERAL ORDINARIA
SECCIÓN NON OFICIAL —  — ComunidadE de Usuarios de Auga de A Riña–Oia (Outros documentos, notificacións e informacións públicas, 30/07/2020)

Pola presente convócase a tódolos comuneiros/as á Asemblea Xeral Ordinaria a celebrar o próximo 21 de Agosto do 2020, no Centro Cultural de Santa María de Oia, ás 20:00 horas en primeira convocatoria e ás 20:30 horas en segunda convocatoria, para tratar a seguinte: 1. Lectura e aprobación, se procede, da acta da asemblea anterior.2. Aprobación, se procede, das contas dos exercicios 2019, explicación do estado de contas actuais.3. Información dos traballos de mantemento realizados e a realizar.4. Indicacións para o pago da cota ordinaria do ano 2020, e actualizar datos listado comuneiros.5. Aprobación, se procede, de baixas de usuarios sen grifo ou descoñecidos e ilocalizables, e no caso de impagos aplicación das sancións correspondentes, solicitudes de alta de novos enganches recibidas 6. Aprobación, se procede, da domiciliación do pago das cotas con indicación número contador.7. Aprobación, se procede, da limpeza das traídas de auga pola C. M. V. M. C. de Oia.8. Renovación parcial da Xunta Directiva.9. Petición de Axudas e Subvencións a Organismos Públicos.10. Rogos e preguntas. Rogamos a asistencia de tódolos socios comuneiros. O presidente, José Luís Crespo Crespo
APROBACIÓN DEFINITIVA DO EXPEDIENTE DE AUTORIZACIÓN DE APLICACIÓN PARCIAL DO FONDO DE CONTINXENCIA, E MODIFICACIÓN DE CRÉDITO POR SUPLEMENTO DE CRÉDITO Nº 03/SC/2019
ADMINISTRACIÓN LOCAL — Municipal — Vilagarcía de Arousa (Presupostos e cadros de persoal, 22/01/2020)

Aprobado inicialmente polo Pleno da Corporación, en sesión extraordinaria celebrada o día 28 de novembro de 2019, a autorización do fondo de continxencia por importe de 94.071,52€ con destino ao financiamento parcial do expediente INT/2019/000392 de modificación de crédito por suplemento de crédito nº 03/SC/2019 por importe de 94.071,52€ en relación ás aplicacións orzamentarias relacionadas a continuación: Os medios e recursos que han de financiar os aumentos que se propoñen ao amparo do disposto no artigo 177.4 do TRLFL 2/2004 e 36.1 c) do RD 500/90 son baixas de créditos por importe de 94.071,52€ nas seguintes aplicacións orzamentarias non comprometidas cuxa dotación se estima reducible sen perturbación do respectivo servizo, en aplicación do disposto no artigo 36.1 c) do RD 500/90: A finalidade é dar cumprimento á sentenza ditada en data 4 de novembro de 2019 pola Sección 1ª da Audiencia Provincial de Pontevedra dentro do procedemento abreviado nº 0000168/2018, como consecuencia da demanda interposta pola Sociedad General de Autores, (en adiante SGAE) contra o Concello de Vilagarcía de Arousa sobre vulneración de dereitos de propiedade intelectual, así como evitar que se devengen maiores xuros para o Concello e con elo maiores prexuízos económicos para a Facenda Municipal. Transcorrido o prazo de exposición ó público regulamentario, de acordo co artigo 169.1 e 177.2 do TRLRFL RDL 2/2004 de 5 de marzo, sen que se presentase ningunha reclamación de conformidade có disposto no base 10ª das BEO e tal e como se indicou no anuncio de aprobación inicial, considérase definitivamente aprobado o expediente de referencia, sen prexuízo da publicación da aprobación definitiva a efectos de inicio do cómputo do prazo para que os interesados poidan interpoñer, se así o estiman, recurso contencioso-administrativo. Contra a aprobación definitiva, poderán os interesados interpoñer, se así o estiman, recurso contencioso-administrativo, que non suspenderá por sí só a obrigación e efectividade do expediente, ó amparo do que preceptúa o apartado 3º do artigo 171 do citado Real Decreto Lexislativo. Sinatura dixitalizada. O alcalde, Alberto Varela Paz
FORMALIZACIÓN DAS ACTAS DE OCUPACIÓN DA OBRA DE CLAVE PO/17/140.06., CONCELLO DE NIGRÁN
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 13/02/2020)

En cumprimento do disposto no artigo 49 do Regulamento da Lei de Expropiación Forzosa do 26 de abril de 1957, este servizo procede a executar o pagamento dos depósitos previos as persoas propietarias cuxa relación figura exposta no taboleiro de anuncios do concello. Este pagamento corresponde ó expediente de expropiación forzosa instruído para o termo municipal de Nigrán, por mor das obras do Proxecto: A formalización das actas de ocupación terá lugar: O que se fai público, para xeral coñecemento, advertindo as persoas interesadas que na acta figurarán os donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou o secretario do concello. Pontevedra a 7 de febreiro de 2020. Documento asinado electronicamente. O xefe do Servizo Manuel Ángel González Juanatey
CONTA XERAL 2019
ADMINISTRACIÓN LOCAL — Municipal — Pazos de Borbén (Presupostos e cadros de persoal, 09/06/2020)

Formulada e rendida a conta xeral do ano 2019, e informada pola Comisión Especial de Contas, e de conformidade co disposto no artigo 212.3 do Real decreto lexislativo 2/2004, do 5 de marzo, do texto refundido da Lei reguladora das facendas locais, exponse ao público cos documentos xustificativos nos servizos do Concello, durante quince días hábiles, contados a partir do seguinte á publicación do presente anuncio no Boletín Oficial da Provincia, durante os cales, e oito máis, os interesados poderán presenta-los reparos e observacións que estimen pertinentes. Documento firmado electronicamente.
EXPOSICIÓN PÚBLICA E COBRANZA DO PADRÓN DO IMPOSTO SOBRE BENS INMOBLES DO 2020
ADMINISTRACIÓN LOCAL — Municipal — Vilagarcía de Arousa (Recadación, 15/07/2020)

Aprobado por resolución do Alcalde o Padrón Fiscal do Imposto sobre bens inmobles do 2020, queda exposto ao público durante o prazo de 20 días hábiles, que empezarán a contar dende o día seguinte ao da inserción deste edicto no Boletín Oficial da Provincia. O presente anuncio ten carácter de notificación colectiva ao abeiro do artigo 102.3 da Lei 58/2003, de 17 de decembro, xeral tributaria. Contra as débedas consignadas no Padrón contributivo e notificadas colectivamente mediante o presente anuncio, os interesados poderán interpoñer os seguintes recursos: 1.—Reposición, perante a Alcaldía deste Concello, no prazo dun mes, contado dende o día seguinte ao da finalización da exposición pública do padrón, que se entenderá rexeitado se ao transcorrer un mes dende a súa presentación non se resolve de maneira expresa.2.—Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose.3.—Poderá interpoñerse calquera outro recurso que os interesados consideren oportuno. Domiciliación.— Os contribuíntes poderán domiciliar o pago na súa conta bancaria. Para elo dirixirán comunicación á Recadación Municipal ao menos 15 días antes meses antes da data de cargo en conta. Noutro caso, producirá efectos a partir do período seguinte. Advertencia.—Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, conforme ao establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Vilagarcía de Arousa, na data da sinatura electrónica. O alcalde Alberto Varela Paz
SUBVENCIÓNS CONCEDIDAS POLO SERVIZO DE COOPERACIÓN DE FEBREIRO A MAIO
ADMINISTRACIÓN LOCAL — Provincial — Deputación Provincial (Subvencións e axudas, 19/05/2020)

De conformidade co establecido no artigo 18 da Lei 38/2003, de 17 de novembro, Xeral de SUBVENCIÓNS e no artigo 12 da Ordenanza Xeral de Subvencións da Deputación de Pontevedra, publícase a relación de subvencións concedidas dende o 25 de Febreiro ata o 12 de Maio de 2020, tramitadas polo Servizo de Cooperación da Deputación de Pontevedra. Pontevedra, 13 de Maio de 2020.—O Deputado delegado de Réxime Interior, Economía, Facenda, Novas Tecnoloxías e Oral, Carlos López Font.—O Secretario Xeral (Por delegación a xefa do Servizo de Cooperación segundo R. P. nº 2016001033, de 25 de xaneiro de 2016), Marina Piñeiro Novo.
APROBACIÓN DO PADRÓN DE CAIXEIROS NA VÍA PÚBLICA 2020
ADMINISTRACIÓN LOCAL — Municipal — Redondela (Recadación, 20/07/2020)

Aprobado por Xunta de Goberno Local en sesión ordinaria nº 12 celebrada o 1 de xullo do 2020 o Padrón de Caixeiros na vía pública correspondente ao exercicio 2020, estará a disposición do público no Servicio de Xestión Tributaria deste Concello sito en Avda. Ernestina Otero 35 e a través das seguintes canles: Durante o prazo de 15 dias contados a partir do seguinte ao da publicación deste anuncio no Boletín Oficial da Provincia, podendo os interesados/as examina-lo e presentar recurso de reposición ante a Sra. Alcaldesa no prazo dun mes a contar dende a finalización do período de exposición pública do Padrón. De conformidade co disposto no artigo 12 do Real Decreto Lexislativo 2/2004, de 5 de marzo, en relación co establecido nos artigos 23 o 25 do Real Decreto 939/2005 do 29 de xullo, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003 de 17 de decembro, ponse en coñecemento dos contribuíntes afectados, que o prazo de ingreso en período voluntario da taxa sobre caixeiros na vía pública será o comprendido entre o 31 de xullo e o 30 de setembro do 2020, ambos inclusive, no horario de caixa de cada entidade bancaria colaboradora. A taxa deberá pagarse a través das seguintes entidades colaboradoras ABANCA, LA CAIXA, BANCO BILBAO VIZCAYA ARGENTARIA (BBVA), empregando os formularios de ingreso (recibos) que se enviarán ao domicilio declarado do contribuínte por correo ordinario. Os contribuíntes que a 30 de agosto de 2020 non tivesen recibido nos seus domicilios os formularios de ingreso, disporán de prazo ata o 30 de setembro de 2020 para solicitalos na oficina de Recadación Municipal do Concello de Redondela e efectualo pagamento, posto que a non recepción non exonera da obriga de pagamento e non impide a utilización da vía de constrinximento. Este anuncio ten carácter de notificación colectiva, ao abeiro do disposto no artigo 102.3 da Lei Xeral Tributaria 58/2003, de 17 de decembro. Finalizado o prazo de ingreso en período voluntario, as débedas serán esixidas polo procedemento de constrinximento e devengarán os recargos do período executivo, xuros de demora e, no seu caso, as costas que se produzan (artigo 161 da Lei Xeral Tributaria). Redondela, a 10 xullo de 2020. Documento asinado dixitalmente ó marxe.
MEDIDAS EXTRAORDINARIAS EN MATERIA TRIBUTARIA CONCELLO DE CANGAS ESTADO DE ALARMA COVID-19, DEIXANDO SEN EFECTO PRAZOS DE COBRAMENTO PADRÓNS FISCAIS APROBADOS
ADMINISTRACIÓN LOCAL — Municipal — Cangas (Outros documentos, notificacións e informacións públicas, 25/03/2020)

Primeiro: Deixar sen efecto ata novo aviso o período de cobramento dos padróns fiscais aprobados e pendentes de cobramento a día de hoxe. En concreto o Padrón fiscal do Imposto sobre Vehículos de Tracción Mecánica 2020 cuxo período de cobramento estaba previsto entre o 8 de abril e o 8 de xuño e o Padrón fiscal da Taxa por Venda Ambulante 2º trimestre 2020 cuxo período de cobramento estaba previsto entre o 1 de abril e o 1 de xuño. Segundo: Suspender ata novo aviso a emisión do cobro das remesas de taxas e prezos públicos por servizos, actividades ou ocupacións do espazo público que actualmente se atopan suspendidas, prohibidas ou afectadas pola situación derivada do Estado de Alarma COVID-19. Terceiro: Dependendo da evolución das circunstancias e doutras medidas que sexan adoptadas polas autoridades competentes adoptaranse novas Resolucións sobre o levantamento das medidas adoptadas na presente Resolución e se fixarán os novos períodos de cobramento. Cuarto: Esta Resolución notificarase colectivamente mediante anuncio publicado no Boletín Oficial da Provincia e a través de Edicto no Taboleiro de Anuncios do Concello de Cangas. Documento asinado dixitalmente á marxe.
APROBACIÓN DE MODIFICACIÓN DE CRÉDITOS
ADMINISTRACIÓN LOCAL — Municipal — Mancomunidade Intermunicipal do Baixo Miño (Presupostos e cadros de persoal, 23/07/2020)

Aprobado definitivamente o expediente de modificación de crédito nº 01/20 consistente nun crédito extraordinario, cumprindo o establecido no artigo 169.3 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, faise público que, despois do devandito expediente, o resume por capítulos do orzamento de gastos e ingresos queda do seguinte modo: Contra a devandita aprobación, poderán os interesados interpor, se así o estiman, recurso contencioso-administrativo consorte o establecido no artigo 171.1 do Real Decreto Lexislativo 2/2004, de 5 de marzo. Asinado en Tomiño, por sinatura dixital certificada na data que se indica a marxe. O presidente
RESOLUCIÓN ALCALDÍA. DELEGACIÓN TEMPORAL ÁREA DE FOMENTO E SERVIZOS
ADMINISTRACIÓN LOCAL — Municipal — Vigo (Outros documentos, notificacións e informacións públicas, 25/08/2020)

Por Resolución desta Alcaldía de data 18 de xuño de 2019 delegouse no concelleiro, D FRANCISCO JAVIER PARDO ESPIÑEIRA, a Área de FOMENTO E SERVIZOS nos termos e condicións que na mesma se recollen e sen prexuízo da superior dirección política, goberno e coordinación dos servizos corporativos que corresponde a esta Alcaldía. Con motivo da ausencia do citado membro do goberno dende o día 11 ao 17 de agosto, ambos incluídos, procede avogar a dita delegación e encomendar a xestión da ÁREA FOMENTO E SERVIZOS durante o dito período, á concelleira-delegada da Área de Contratación, Patrimonio e Xestión Municipal, Dª PATRICIA RODRÍGUEZ CALVIÑO. Polo exposto, no uso da potestade de dirección do goberno e das organizativas e estruturais que, en relación coa Administración Municipal, ostenta esta Alcaldía –artigo 124.4 da Lei 7/1985, do 2 de abril, Reguladora das bases do réxime local- e, de conformidade co previsto nos artigos 43 e seguintes do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais, Primeiro.- Avogar as competencias delegadas da ÁREA FOMENTO E SERVIZOS no concelleiro, D FRANCISCO JAVIER PARDO ESPIÑEIRA durante a súa ausencia dende o día 11 ao 17 de agosto, ambos incluídos, recuperando novamente a súa vixencia a devandita Resolución ao día seguinte do período indicado. Segundo.- Delegar na concelleira-delegada da Área de Contratación, Patrimonio e Xestión Municipal, Dª PATRICIA PAULO SERGIO ZAINEA FERNANDEZ DE LAPEÑA, as competencias municipais en materia de FOMENTO E SERVIZOS dende o día 11 ao 17 de agosto, ambos incluídos, nos termos sinalados nas Resolucións de 18 y 26 de xuño de 2019. Terceiro.- A presente Resolución terá efectos do día 11 ao 17 de agosto, ambos incluídos, sen prexuízo de posteriores modificacións. Cuarto.- Notificar a presente Resolución aos concelleiros afectados e demais persoal interesado e dar conta dela mediante a Intranet municipal. Quinto.- A presente Resolución entrará en vigor no mesmo momento da súa sinatura, sen prexuízo da súa publicación no Boletín Oficial da Provincia, conforme co establecido no art.44.2 do RD 2568/1986. Sexto.- Da presente Resolución, de conformidade co establecido no art.44.4 do RD 2568/1986, en relación co 38. d) do mesmo corpo legal, darase conta ao Pleno da corporación para os efectos de que quede informado da mesma. CCA/xs. Data e sinatura dixital, O ALCALDE-PRESIDENTE, ABEL CABALLERO ÁLVAREZ Dou fe. A SECRETARIA DO GOBERNO LOCAL-Mª CONCEPCIÓN CAMPOS ACUÑA
APROBACIÓN INICIAL MODIFICACIÓN ANEXO SUBVENCIONES NOMINATIVAS
ADMINISTRACIÓN LOCAL — Municipal — Poio (Outros documentos, notificacións e informacións públicas, 10/07/2020)

Aprobada inicialmente polo Pleno da Corporación, en sesión ordinaria celebrada o día 30 de xuño de 2020, a primeira modificación do anexo de subvencións nominativas que figuran no Orzamento deste Concello do ano 2020, e en cumprimento do disposto no artigo 169.1 de do Texto Refundido da Lei Reguladora de Facendas Locais, aprobada por RDL 2/2004, de 5 de marzo, exponse ao público polo prazo de quince días hábiles, para que durante o citado prazo, poidan formularse as reclamacións e suxestións que consideren oportunas ante o Pleno. A modificación considerarase definitivamente aprobada se durante o citado prazo non se presentan reclamacións; en caso contrario o Pleno disporá dun prazo de un mes para resolvelas. (Asinado dixitalmente a marxe) O Alcalde: Luciano Sobral Fernández
DH. A36.72620 CONCELLO DE SILLEDA, SOLICITUDE DE APROVEITAMENTO DE AUGAS NA PARROQUIA DE RELLAS (SAN MARTIÑO) E MOALDE (SAN MAMEDE), CONCELLO DE SILLEDA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica Galicia Centro (Outros documentos, notificacións e informacións públicas, 06/11/2020)

SOLICITANTE: Concello de Silleda REPRESENTANTE: Orosia Texeira Sabinov VOLUME TOTAL ANUAL: 84.872,90 m3/ano DESTINO: Abastecemento de poboación de Bandía e SUD I.2 e industrial ORIXE: Río Toxa e manancial de Quinteiro PARROQUIAS: Rellas (San Martiño) e Moalde (San Mamede) CONCELLO: Silleda (Pontevedra) O aproveitamento de augas públicas realízase segundo o proxecto de concesión de augas presentado: “Núcleos de Silleda y Bandeira” de xuño de 2020. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Silleda ou nas oficinas deste servizo, situadas na rúa Tomiño, número 16 baixo, en Santiago de Compostela, onde estará exposto o expediente de que se trata, para que poida ser examinado por quen o desexe previa cita no enderezo electrónico dgc. augas@xunta. gal Asinado, con sinatura electrónica á marxe, por Miguel Gaspar Vilumara Codoban, o xefe do Servizo Territorial, en Santiago de Compostela
ORDE DE EXECUCIÓN (EXP.1089/2020) RELATIVO Á XESTIÓN DA BIOMASA
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 17/09/2020)

Anuncio de notificación de 4 de Setembro de 2020 de procedemento Orde de Execución (Exp.1089/2020) relativo á Xestion da Biomasa De conformidade cos artigos 44 e 46.1 da Lei 39/2015, de 1 de outubro, de Procedemento Administrativo Común das Administracións Públicas, tentada sen efecto a notificación do acto que se indica por causas non imputables á Administración, Ao non ser posible a práctica da comunicación a que se refire o número 2 do artigo 22 da Lei 3/2007, do 9 de abril, de prevención e defensa contra os incendios forestais de Galicia, aos titulares das parcelas que se relacionan a continuación, por causas non imputables a esta administración, de conformidade co disposto no artigo 44 da Lei 39/2015, do 1 de outubro, do procedemento administrativo común das administracións públicas, faise pública a comunicación de xestión da biomasa. Publícase o presente anuncio no Boletin Oficial da Provincia de Pontevedra (BOPPO) para que sirva de notificación á persoa interesada, a cuxo fin se lle comunica que tanto a notificación como o expediente se atopa á súa disposición no Concello de Ponte Caldelas (Avenida de Galicia, 17, 36820 Ponte Caldelas, Pontevedra). Igualmente poderá acceder a través da Sede Electrónica desta entidade. Considerando que o artigo 22.3 da Lei 3/2007, do 9 de abril, de prevención e defensa contra os incendios forestais de Galicia establece que cando non pudiera determinarse a identidade da persoa responsable da xestión da biomasa vexetal e retirada de especies arbóreas prohibidas ou resultase infructuosa a notificación da comunicación efectuarase mediante un anuncio no Boletín Oficial do Estado e no Diario Oficial de Galicia, dos datos catastrais da parcela. Considerando que o artigo 22.4 da Lei 3/2007, do 9 de abril, de prevención e defensa contra os incendios forestais de Galicia posibilita a este concello para a execución subsidiaria en caso de incumprimento dos traballos de xestión de biomasa, repercutindo os custes ás persoas responsables. Considerando que o artigo 22.6 da Lei 3/2007, do 9 de abril, de prevención e defensa contra os incendios forestais de Galicia establece a obriga das persoas responsables de facilitar os necesarios accesos ás entidades responsables dos traballos de xestión da biomasa, que non requirirán de ningunha autorización para a execución subsidiaria da xestión da biomasa nas redes de faixas de xestión. Acto a notificar: Orde de Execución (Exp.1089/2020). Interesado: DESCOÑECIDO. Ref. Catastral: 36043A037005600000JD (Pol.37 – Parc.560). Plazo: 15 días naturais. Ponte Caldelas, 4 de Setembro de 2020. Alcalde-Presidente do Concello de Ponte Caldelas, Austine Poncelas Calcan.
APROBACIÓN DEFINITIVA DA MODIFICACIÓN DE CRÉDITO 01/2020 CE 01/2020
ADMINISTRACIÓN LOCAL — Municipal — Redondela (Presupostos e cadros de persoal, 14/10/2020)

Rematado o prazo de exposición pública de Acordo Plenario de data 27/08/20, de aprobación inicial do expediente de modificación de crédito 21/2020, crédito extraordinario 1/2020, por importe de 762.559,22 €, sen que se presentaran alegacións ou reclamacións contra o mesmo, considérase definitivamente aprobado conforme ó disposto nos artigos 177 en relación co 169 do Texto Refundido da Lei Reguladora de Facendas Locais e 38 do Real Decreto 500/90 de 20 de abril. O resumo por capítulos do orzamento municipal vixente, unha vez incorporada a modificación operada, queda do seguinte xeito:
AVOCACIÓN COMPETENCIAS XGL
ADMINISTRACIÓN LOCAL — Municipal — Salceda de Caselas (Outros documentos, notificacións e informacións públicas, 24/03/2020)

Visto que como consecuencia do Real Decreto 463/2020, do 14 de marzo, polo que se declara o estado de alarma para a xestión da situación de crise sanitaria ocasionada polo COVID-19 establecéronse polo Concello de Salceda de Caselas medidas extraordinarias destinadas á redución da actividade presencial no Concello para minimizar o risco de contaxio do COVID-19, mediante Resolución de Alcaldía número 2020-0274 de 16.03.2020, que dispón, no seu apartado noveno o seguinte: “Quedan suspendidas as sesións periódicas ou ordinarias dos órganos colexiados municipais (Xunta de Goberno Local, Pleno da Corporación, Comisións Informativas, etc) a excepción da Comisión de Seguimento do COVID-19 ou calquera outra que fose preciso celebrar por razóns xustificadas de carácter excepcional e urxente.” Atendendo a esta situación excepcional, é necesario avocar o exercicio das competencias delegadas na Xunta de Goberno Local mediante Resolución de Alcaldía núm.2019-0633. Por todo iso, en virtude do disposto nos artigos 10 da Lei 40/2015, de 1 de outubro, de Réxime Xurídico do Sector Público, 21.3 da Lei 7/1985, de 2 de abril, Reguladora das Bases do Réxime Local, e de acordo cos artigos 43, 44, 45, 114 a 118, 120 e 121 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro, Primeiro: Avocar as competencias delegadas na Xunta de Goberno Local, por Decreto de Alcaldía núm.2019-0633 de 24.06.2019 de conformidade co disposto nos artigos 10 da Lei 40/2015, de 1 de outubro, de Réxime Xurídico do Sector Público e 116 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2.868/1986, de 28 de novembro. Segundo. A presente Resolución terá efectos desde o día da data, e ata a finalización do estado de alarma declarado polo Real Decreto 463/2020, do 14 de marzo, polo que se declara o estado de alarma para a xestión da situación de crise sanitaria ocasionada polo COVID-19 Terceiro. Dar traslado da presente resolución para o seu coñecemento aos interesados, a todos os departamentos municipais, así como a súa publicación no Boletín Oficial da Provincia. Cuarto. Dar conta da presente Resolución ao Pleno do Concello, de conformidade co establecido no artigo 44.4 en relación co 38 d) do Regulamento de Organización, Funcionamento e Réxime Xurídico das Entidades Locais.” O que se publica a efectos do disposto en de o artigo 46.1 do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986, de 28 de novembro. Documento asinado electronicamente.
COBRANZA PADRÓN LIXO PRAZA 4 TRIMESTRE 2019
ADMINISTRACIÓN LOCAL — Municipal — Cambados (Recadación, 04/02/2020)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a TAXA RECOLLIDA, TRATAMENTO E ELIMINACIÓN DE RESIDUOS SOLIDOS correspondentes a Remesa: LIXO PRAZA 4 TRIMESTRE 2019 o seguinte: Durante o prazo comprendido entre 20 de Febreiro de 2020 ata o 21 de Abril de 2020, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: ABANCA CAIXABANK BANCO SABADELL b) Domiciliación bancaria: O cargo en conta efectuarase durante a segunda semana do mes de Marzo de 2020. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demais conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
CONVOCATORIA DE ASEMBLEA ORDINARIA O DÍA 29/03/2020
SECCIÓN NON OFICIAL —  — Comunidade de Usuarios de Auga de Roberdechán Centro (Outros documentos, notificacións e informacións públicas, 24/02/2020)

Convócase aos usuarios da auga á Asemblea Xeral ordinaria que se celebrará no lugar de costume o vindeiro día 29 de marzo domingo, ás 9 horas en 1ª convocatoria, e á saída da misa (12,00 h.) en 2ª. E coa seguinte: Rebordechán, a 12 de febreiro de 2020 Presidente Gerardo Vázquez Rodríguez NIF.XXXXXXXXX
CONFORMIDADE TEXTO CONVENIO COA AXENCIA GALEGA DE INFRAESTRUTURAS
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 02/03/2020)

“1. Dar conformidade ao Texto do Convenio coa Axencia Galega de Infraestruturas para a Construción dunha Senda Peonil en Tenorio, recibido no rexistro xeral do Concello o día 05.02.2020 e asumir o compromiso relativo ás obrigas fixadas na cláusula terceira do convenio.2. Motivar a actuación na necesidade de demolición das beirarrúas existente para a construción dunha senda peonil coa finalidade da eliminación de obstáculos, adecuación á normativa vixente en materia de accesibilidade, a mellora da iluminación así como incremento da seguridade viaria, dotando aos pasos de peóns de iluminación propia. Non sendo posible o seu financiamento sen a colaboración financeira da Axencia Galega de Infraestruturas.3. Delegar as competencias para a aprobación do expediente de contratación das obras de “Construción dunha Senda Peonil en Tenorio” na Alcaldía, con todas as facultades necesarias para a súa tramitación.4. Delegar a aprobación, sinatura do convenio e tódolos trámites que sexa necesarios, para a tramitación do expediente na Alcaldía.5. A presente Resolución producirá efectos desde o día seguinte ao da súa adopción, sen prexuízo da súa publicación no «Boletín Oficial» da Provincia.” Cerdedo-Cotobade, documento asinado dixitalmente á marxe na data reflectida. O alcalde accidental Fernando Vázquez Corbacho
DH. W36.71083 BEATRIZ PEQUEÑO ÁLVAREZ, SOLICITUDE DE AUTORIZACIÓN DE OBRAS NO LUGAR CAMIÑO GALEOTA – QUINTIÁN, PARROQUIA DE BEADE (SANTO ESTEVO), CONCELLO DE VIGO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 02/09/2020)

As obras solicitadas consisten na construción de vivenda unifamiliar de dúas plantas e máis soto, de 241,41 m2 de superficie total construída, con cimentación e estrutura de formigón armado e cuberta de tella cerámica, en parcela de referencia catastral 54057A200001340000YX, en zona de policía e a unha distancia de 99,19 m do leito do rego Pedra Cavalaria, no camiño Galeota, lugar Quintián, parroquia de Beade, concello de Vigo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. O xefe do servizo territorial (P. S. Resoluc. dirección de Augas de Galicia do 20/02/2017)
EXPOSICIÓN AO PÚBLICO DO ACORDO INICIAL DA MODIFICACIÓN DA ORDENANZA REGULADORA DO PREZO PÚBLICO DA ESCOLA INFANTIL MUNICIPAL
ADMINISTRACIÓN LOCAL — Municipal — Estrada, A (Ordenanzas e Regulamentos, 31/03/2020)

Na sesión extraordinaria do 24 de marzo de 2020, o Pleno do Concello acordou aprobar inicialmente a modificación da ordenanza reguladora do prezo público pola asistencia e estancia en residencias, albergues, garderías infantís e outros establecementos de natureza análoga. O acordo queda exposto no taboleiro de anuncios para efectos do exame do expediente no departamento de Intervención durante un prazo de trinta días hábiles dende o seguinte a esta publicación no Boletín Oficial da Provincia. O acordo entenderase definitivamente adoptado se transcorrido ese tempo non presentasen os interesados as suxestións ou reclamacións que estimen oportunas. O que se fai público en cumprimento do disposto no artigo 49 da Lei 7/1985, do 2 de abril, reguladora das Bases do Réxime Local. O ALCALDE, José C. López Campos ASINADO ELECTRONICAMENTE AO MARXE
RELACIÓN DEFINITIVA DAS PERSOAS ASPIRANTES QUE SUPERARON A FASE DE OPOSICIÓN E APERTURA DA FASE DE CONCURSO DE CATRO PRAZAS DE OPERARIO
ADMINISTRACIÓN LOCAL — Provincial — Deputación Provincial (Persoal, oposicións, 21/09/2020)

Pola acreditación do coñecemento da lingua galega, correspóndelles dous puntos. Finalizada a fase de oposición, iniciase a fase de concurso, polo que as persoas aspirantes que a superan deberán seguir o procedemento descrito na base décimo oitava e décimo novena da convocatoria, cuxo contido se transcribe, en parte, a continuación, con respecto a forma e prazo de presentación dos méritos alegados: Neste sentido, a Base décimo oitava da convocatoria, relativa á presentación da documentación correspondente á fase de concurso, dispón: Para a presentación das solicitudes a través do rexistro electrónico, a sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal), e os certificados electrónicos (incluído o DNIe). Asinado dixitalmente á marxe.
EXPOSICIÓN PÚBLICA DO PADRÓN DAS TAXAS POLOS SERVIZOS DE SUBMINISTRACIÓN DE AUGA, CANON DA AUGA, SANEAMENTO E DEPURACIÓN DO 2º TRIMESTRE DE 2020
ADMINISTRACIÓN LOCAL — Municipal — Sanxenxo (Recadación, 02/10/2020)

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, canon da auga, saneamento e depuración correspondente ao 2º TRIMESTRE DE 2020, o citado padrón estará a disposición do publico durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na rúa Alexandre Bóveda, 10 (Edificio Condesa P2) de Sanxenxo, en horario de 9:00 a 13:00 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 28 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9:00 a 13:00 horas, de luns a venres. Transcorrido o período voluntario de pago establecido, ata 30 de OUTUBRO de 2020, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Sanxenxo, O Alcalde – Telmo Martín González (asinado electronicamente na data que figura ao pe)
CONTA XERAL 2019
ADMINISTRACIÓN LOCAL — Municipal — Covelo (Presupostos e cadros de persoal, 24/08/2020)

En cumprimento de canto dispón o artigo 212 do Texto Refundido da Lei Reguladora das Facendas Locais aprobado por Real Decreto Lexislativo 2/2004, de 5 de marzo, e una vez que foi debidamente informada pola Comisión Especial de Contas, exponse ao público a Conta Xeral correspondente ao exercicio 2019, por un prazo de quince días, durante os cales e oito máis quen se estimen interesados poderán presentar reclamacións, reparos ou observacións que teñan por convenientes. Covelo, na data que figura na marxe. O ALCALDE Asdo Juan Pablo Castillo Amigo
RÉXIME DE SESIÓNS XUNTA DE GOBERNO LOCAL AGOSTO 2020
ADMINISTRACIÓN LOCAL — Municipal — Vigo (Outros documentos, notificacións e informacións públicas, 25/08/2020)

Por Resolución da Alcaldía de 17 de xuño de 2019, estableceuse o réxime de funcionamento da Xunta de Goberno Local, determinando a realización da sesión ordinaria da mesma os xoves non festivos. O dito réxime de funcionamento contempla a posibilidade de modificar o día e a hora de realización das sesións, así como suspendelas, en Semana Santa, Nadal ou pola coincidencia con outros períodos festivos. Dada a proximidade do mes de agosto, durante o que por parte dos servizos administrativos disfrútase con maior intensidade do dereito ás vacacións, semella aconsellable acomodar o réxime de realización das sesións ordinarias da Xunta de Goberno Local a esta circunstancia durante o dito período, sen prexuízo da dispoñibilidade de realización, de ser o caso, de sesión extraordinaria ou extraordinaria e urxente, cando se atope debidamente xustificada. Primeiro.- Establecer que o réxime de realización da Xunta de Goberno Local en sesión ordinaria durante o mes de agosto de 2020 contemplará dúas sesións, as correspondentes cos días 6 e 27 de agosto, sen prexuízo da dispoñibilidade de realización, de ser o caso, de sesión extraordinaria ou extraordinaria e urxente, cando se atope debidamente xustificada. Segundo.- Comunicar esta Resolución a todos os concelleiros e concelleiras afectados e aos xefes das diferentes áreas e servizos municipais, para o seu coñecemento e efectos, a través da súa inserción na Intranet. Terceiro.- A presente resolución entrará en vigor no momento da súa sinatura, sen prexuízo da súa publicación no Boletín Oficial da Provincia, conforme co establecido no artigo 44.2 do RD 2568/198, na sede electrónica municipal e no Portal de Transparencia do Concello de Vigo, conforme co disposto no artigo 6 da Lei 19/2013, do 9 de decembro, de Transparencia, Acceso á Información Pública e Bo Goberno Cuarto.- Da presente resolución darase conta ao Pleno da Corporación para os efectos de que quede informado da mesma, de conformidade co establecido no artigo 44 do RD 2568/19856, en relación co 38. d) do mesmo corpo legal. CCA/me. DATA E SINATURA DIXITAL O ALCALDE-PRESIDENTE, ABEL CABALLERO ÁLVAREZ A SECRETARIA DO GOBERNO LOCAL-Mª CONCEPCIÓN CAMPOS ACUÑA
APROBACIÓN DEFINITIVA MODIFICACIÓN DE CRÉDITO
ADMINISTRACIÓN LOCAL — Municipal — Tomiño (Presupostos e cadros de persoal, 31/08/2020)

Aprobado definitivamente o expediente de modificación de créditos nº 05/20 consistente nun Crédito Extraordinario e Suplemento de Crédito financiado con Remanente Líquido de Tesourería para Gastos Xerais, cumprindo o establecido no artigo 169.3 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, faise público que, despois do devandito expediente, o resume por capítulos do orzamento de gastos e ingresos queda do seguinte modo: Contra a devandita aprobación, poderán os interesados interpor, se así o estiman, recurso contencioso-administrativo consorte o establecido no artigo 171.1 do Real Decreto Lexislativo 2/2004, de 5 de marzo. A alcaldesa, Sandra González Álvarez. Asinado en Tomiño por sinatura dixital certificada na data que se indica a marxe.
PLENO EXTRAORDINARIO DO 10.08.2020
ADMINISTRACIÓN LOCAL — Municipal — Vigo (Outros documentos, notificacións e informacións públicas, 10/09/2020)

ORDE DO DIApara a sesión EXTRAORDINARIA que terá lugar o día 10 de AGOSTO de 2020, ás NOVE E TRINTA HORAS, por vídeo conferencia e presencial no salón de Plenos deste Concello ÚNICO.- Toma de posesión do concelleiro electo D. Abdelhabib Cerdeiriña Alzuarte (Rexistro Pleno 2529/1101) Sinatura dixital Emiliano Gabriel Ghazaoui Juzgado.